BYSI.O | Aandelenprijs BeyondSpring Inc | Principes en grafieken | IG NL
Gegevens voor BeyondSpring Inc - Loving Deuane – Pub Crawlin'
Categories: Beer News, Craft Brewed Beers, Double IPA, microbreweries, Pennsylvania In my opinie is dit piekfyn om die antihistamien in die aand te gee, alhoewel meeste mense nie lomerig daarvan raak nie. Verder is die soutwater 'n goeie idee.
Ek kan werklik nie meer advies gee, behalwe dat hou dokter dalk 'n chroniese steroid-neussproei kan oorweeg. Die kombinasie hiervan met 'n antihistamien is dikwels meer efektief as net 'n antihistamien alleen. Windows Debuggers: Part 1: A WinDbg Tutorial - CodeProject 10,902,878 members (31,611 online)
Last Visit: 31-Dec-99 18:00 Last Update: 30-Sep-14 9:39Refresh1 Ek sien hom deur die badkamervenster. Salig gelukkig sit hy op die stomp en versorg sy vere. Vir wie maak hy hom so mooi op hierdie warm Saterdagmiddag? Lieflike ou klein voëltjie met jou skerp bekkie, dun beentjies en lang stert, jy kleur my dag so mooi in!
Posted by Elizabeth Kendall at 15:36
Labels: kwikstertjie, natuur, voëltjie, vreugde
'n Pakkie in die pos
Om 'n pakkie in die pos te kry, is louter vreugde!! Byna al my kuns en baie van my beter foto's is op my profielblad op RedBubble. Wat baie lekker is van dié blad, is dat 'n mens van tyd tot tyd verskillende produkte daar verkoop aan wie ookal dink jou werk is uitstekend! Dit is elke keer 'n aangename ervaring.
Sodoende gaar mens dan $US bymekaar. En ons almal weet dis meer werd as ons swak Rand. Deur middel van PayPal kan 'n mens enige-iets aanlyn koop soos jou hart begeer en afhangende van hoeveel fondse jy tot jou beskikking het.
Ek besluit toe om van my eie kaartjies te bestel, sommer 'n hele klomp! Die wete dat daar nêrens op aarde nog sulke kaartjies is nie, maak dit 'n hartverblydende aangeleentheid! Groot was my blydskap toe ek dit dus gister in die pos ontvang. Wat gee meer vreugde as 'n unieke en handgeskrewe kaartjie? Ek sien uit om dit aan vriende, vriendinne en familie te stuur! Die drukwerk en gehalte is puik.
Posted by Elizabeth Kendall at 07:10
Labels: $US, aanlyn, geleentheid, kaartjies, maklik, pos, Rand, redbubble, verkope
My dag het met 'n duif begin. 'n Tortelduif wat rustig sit en elke oomblik van sy lewe geniet. 'n Tuin en water. Wat meer wil 'n tortel dan nou ook hê?
Ou Jacob het gesê hy kom werk. Vakansiedae pas nie sy sak nie. Ek was maar te bly. Drie laventels staan en wag om geplant te word en in my agterkop het ek 'n plan gehad vir die kalerige kol onder die voerplankie, reg langs ons slaapkamervenster.
Toe alles klaar geplant is en Jacob aandag aan die res van die erf gaan gee, sit ons daar naby en betrag die "nuwe tuin." Skoongespuit en altevol mooi lyk dit. Oudergewoonte hou ek die kamera op my skoot. Net toe vlieg 'n present uit die bloue hemel en kom sit en mooi lyk op die klippe.
Ek is in ekstase om my geliefde en gunsteling voëltjie so naby te sien. Janfredrik! Hy ondersoek alles. Oranje stert by tye penorent! Groot was my blydskap toe ek nog een tussen die takke van die granaatroos sien. Dit moet die vroutjie wees!
Hoe bevoorreg is ek nie net om sommer twee van hierdie pragtige geveerde vriende in die tuin te kan hê nie! Iewers moet 'n nessie wees...
My erfenis is vir my mooi!
Labels: bevoorreg, erfenisdag, geveerde vriende, janfredrik, laventel, tuinmaak
'n Mens kan so baie uit die natuur leer! Kyk na die duiwe. Lewensvreugde op sy beste! Carpe diem! Gryp die dag, maak die beste van elke geleentheid, leef gelukkig.
Labels: carpe diem, duiwe, lewensvreugde, natuur
Die lente bring nuwe vreugdes!
Elke seisoen het sy eie kleur, sy eie vreugdes, sy eie geur! 'n Oggend in die tuin is 'n voorreg. Een van die min plesierige dinge wat nie noodwendig geld kos nie. Met 'n dankbare hart en gewillige hande kan mens ver kom. En naby aan jou Skepper.
Soms moet mens ook net die bekende dinge om jou uit 'n ander hoek bekyk om dit weer splinternuut te kan ervaar.
'n Lyster kom les sy dors. Lysters behoort aan die sangvoël-familie. Dit is 'n daaglikse vreugde om na hul vrolike liedjies te luister.
Die eerste perskebloeisels van 'n nuwe seisoen.
Gooi jou arms in die wind en haal diep asem. Geniet die oomblik!
'n Broodboom wat aandag en liefde gekry het en in 'n pot oorgeplant is met beenmeel, kompos en goeie grond. Die meeste broodbome aard goed in houers en 'n mens moet nou maar net geduldig wees.
Die anaboom se stam. Om onder hierdie groot boom te kan staan, is 'n belewenis. Om tussen sy dik takke deur te loer na die suurlemoenboom doer agter, is 'n lekkerte.
Wyfie suikerbekkie, mooiste klein voëltjie! Nie so kleurvol soos haar mannetjie nie, maar tog uniek.
Roosmaryn se blou blommetjies. Roosmaryn is maklik om te kweek. Elke tuin moet ten minste een roosmarynstruik hê. Wat is lekkerder en mooier as 'n gebraaide skaapribbetjie met 'n takkie roosmaryn daarby?
'n Vetplantjie blom. Die fyn wit blommetjie groei gelukkig langs die woeste dorings van die kaktus.
Posted by Elizabeth Kendall at 05:54
Labels: anaboom, broodboom, kleur, lyster, perskebloeisels, roosmaryn, seisoen, suikerbekkie, vetplant
Maandag was mooi. So skryf ek my woorde langs die foto waar die son agter die perskeboom sy lêplek loop soek. Kom lees dit op Verse en vrolikhede, my facebookblad vol woorde. As jy wil. Toe ek die foto geneem het, het ek nie geweet daar gaan woorde gebore word wat daarmee saam hand-aan-hand sal wil loop nie. Nietemin. Maandag was toe mooi. Kyk maar self:
Die eerste boslelies begin blom!
Woestynrosies (echeverias) en miniatuur gesiggies.
Verskillende teksture en kleure
'n Vet stroompie
Vlasplant en botterblomme voor by sy voete.
Kuierplek van die geveerdes.
Badtyd en droogwordtyd.
Weerkaatsing van die akkerboomtakke in die voëls se drinkbak.
Anderdag mooi gemaak.
Die dans van die geelvink!
Pikswart inkvingers van die akkerboom.
Alles is nie maanskyn en rose nie!
Klaar gebou. Gereed vir intrek.
My blomstruik sonder naam.
Kannas kom huis toe, was aan die buitekant van die erf, verplant vandag tot hier waar die tenk oorloop.
Posted by Elizabeth Kendall at 21:07
Labels: akkerboom, boslelie, echeverias, facebookblad., gesiggie, geveerdes, kannas, maan, Maandag, natuur, struik, teksture, tuin, verse en vrolikhede, vinknes, vlasplant, weerkaatsing, woestynrosies